Autot 3

Autot 3 () on vuonna 2017 ensi-iltansa saanut yhdysvaltalainen Pixarin tuottama animaatioelokuva. Se on jatko-osa elokuville Autot (2006) ja Autot 2 (2011).

 Juoni 
Seitsenkertainen Piston Cup-mestari Salama McQueen elää unelmaansa kilparadoilla kunnioittaen samalla edesmennyttä opettajaansa Doc Hudsonia. Mutta kun kilparadoille ilmestyy uusi, huipputekninen kilpailija Jackson Myrsky, Salama ei enää pysy vauhdissa. Monet veteraanikuskit lopettavat uransa uusien huipputeknisten kilpailijoiden tullessa tilalle. Kauden viimeisessä kisassa Salama yrittää epätoivoisesti voittaa Myrskyn, mutta kisa päättyy hänen kohdallaan vakavaan kolariin.

Neljä kuukautta myöhemmin Salama on jo toipunut kolarista, mutta on epävarma jatkostaan, koska hän ei halua kokea samaa kohtaloa kuin Doc. Salli rohkaisee häntä jatkamaan ja hän lähtee uuteen kauteen aikomalla treenata samalla tavalla kuin nykyaikaiset kuskit. Hän saapuu Rust-Ezen kilpailukeskukseen, jossa tallin nykyinen omistaja Sterling laittaa hänet Cruz Ramirezin valmennukseen. Cruzin valmennus ei innosta Salamaa ollenkaan, vaan hän haluaa kokeilla uutta huipputeknistä simulaattoria. Kun Salama lopulta pääsee simulaattoriin, hän ei pysty hallitsemaan sitä ja onnistuu hajottamaan sen. Sterling on vakuuttunut, ettei Salama enää kykene kilpailemaan nykyaikaisesti. Salama tekee Sterllingin kanssa sopimuksen: jos Salama voittaa avausosakilpailun Floridassa, hän itse päättää koska lopettaa, muussa tapauksessa hän lopettaa. Sterling suostuu ja Salama aloittaa treenin omalla tavallaan, Sterlingin vaatiessa, että Cruz on mukana.

Salama aloittaa treenaamisen läheisellä hiekkarannalla Cruz mukana. Cruzin osaamattomuus käy Salaman hermoille ja hän joutuu toimimaan kouluttajana valmentajalleen. Lopulta Salama lähtee treenaamaan oikeaa kilpailua Thunder Hollowin kilparadalle joutuen siellä keskelle romurallia Cruz mukana. Romurallin päätteeksi Cruz voittaa. Salama ei ole iloinen Cruzin voitosta ja syyttää vihaisena Cruzia siitä, ettei hän ole päässyt mihinkään. Loukkaantunut Cruz kertoo Salamalle, kuinka hän uneksi tulevansa itse kilpuriksi Salaman inspiroimana, hänen läheisten yrittäessä vakuuttaa hänet toisin. Kun hän lopulta pääsi ensimmäiseen kisaansa, hän ei tarttunut tilaisuuteen, koska häneltä puuttui itseluottamusta. Cruz jättää Salaman ja Salama soittaa Martille ja kysyy häneltä apua. Martti mainitsee Docin entisen opettajan Smokeyn. Salama päättää lähteä Docin kotikaupunkiin Thomasvilleen etsimään häntä ja onnistuu vakuttamaan Cruzin tulemaan mukaan.

Thomasvillessa Salama ja Cruz testaavat Docin vanhaa kotirataa ja törmäävät Smokeyyn. Smokey ja tämän ystävät kertovat tarinaa Doc Hudsonista ja hänen teoistaan. Salama ikävöi häntä ja toteaa, että kilpaileminen oli parasta Docin elämässä, Smokey paljastaa, että hänen uransa päättäneen kolarinsa jälkeen hän löysi uuden onnen opettamalla Salamaa. Smokey sanoo, ettei Salama tule koskaan olemaan yhtä nopea kuin Myrsky, mutta hän voi olla fiksumpi. Smokey alkaa treenaamaan Salamaa Cruzin toimiessa sparrauskaverina. Koulutus tuottaa jonkin verran tulosta, mutta Salaman itseluottamus kokee kolauksen viimeisen harjoituskisan päätteeksi Cruzin ohitettua hänet, palauttaen muiston hänen kolaristaan.

Floridassa Salama aloittaa kisan hyvin Smokeyn tuella. Mutta kun hän kuulee Sterlingin lähettävän Cruzin pois, Salama tajuaa, että Cruz ansaitsee tilaisuutensa kilpailla ja että hän on avain Myrskyn voittamiseen. Kolaritilanteen aikana Salama tulee varikolle ja käskee tiiminsä varustaa Cruz kisakuntoon. Epävarmuudesta huolimatta Cruz ottaa tilaisuuden vastaan Sterlingin vastustelusta huolimatta. Salama ottaa tallipäällikön paikan ja antaa Cruzille kaiken tukensa. Kilpailun loppuvaiheilla Cruz saa Myrskyn kiinni. Myrsky yrittää käyttää käänteispsykologiaa Cruzia vastaan, mutta Salaman rohkaisulla Cruz kääntää asiat Myrskyä vastaan. Juuri ennen maaliviivaa Myrsky kiilaa Cruzin seinään, mutta Cruz onnistuu ohittamaan Myrskyn viime hetkellä pyöräyttämällä itsensä seinän kautta Myrskyn yli ja Cruz voittaa kisan. Sterling yrittää tarjota Cruzille kisakuskin paikkaa, mutta hän kieltäytyy, ja koska Salama aloitti kisan, hänetkin merkitään voittajaksi, voittaen samalla sopimuksen Sterlingin kanssa. Cruz ottaa tarjouksen kilpailla Dinoco-tallissa Salama hänen tallipäällikkönään ja Salama antaa hänelle Docin vanhan kisanumeron 51.

 Ääninäyttelijät 
Alkuperäinen ääninäyttelijäSuomalainen ääninäyttelijäRooli Owen Wilson  Sami Uotila  Salama McQueen Cristela Alonzo  Essi Hellén  Cruz Ramirez Armie Hammer  Lauri Tilkanen  Jackson Myrsky Larry the Cable Guy  Heikki Silvennoinen  Martti Bonnie Hunt  Irina Lahtinen  Salli Chris Cooper  Eero Saarinen  Smokey Nathan Fillion  Matti Ristinen  SterlingTony Shalhoub  Mika Nuojua  Luigi Guido Quaroni  Giovanni Baldini  Guido John Ratzenberger  Heikki Sankari  Make Lea DeLaria  Riitta Havukainen  Neiti Fritteri Lewis Hamilton  Petri Hanttu  Hamilton Bob Costas  Matti Kyllönen  Matti ”Vauhti” Kallonen Darrell Waltrip  Jukka Puotila  Erkki Muskelipeli Kerry Washington  Maria Ylipää  Natalia Näpsä Bob Peterson  Juha Veijonen  Jasu Juntti Isiah Whitlock Jr.  Seppo Pääkkönen  Jokke Virta Junior Johnson  Matti Onnismaa  Junnu Kuu Humpy Wheeler  Tuomo Holopainen  Tex Dinoco Ray Magliozzi  Heikki Hela  Dusty Tom Magliozzi  Aarni Kivinen  Rusty Kyle Petty  Markus Blom  Cal Weathers Paul Dooley  Rauno Ahonen  Kessu Lloyd Sherr  Tommi Korpela  Klainari Cheech Marin  Antti Reini  Ramone Jenifer Lewis  Titta Jokinen  Floora Michael Wallis  Santeri Kinnunen  Seriffi Katherine Helmond  Hannele Lauri  Lizzie Jerome Ranft  Markus Bäckman  Puna Shannon Spake  Emma Kimiläinen  Shannon Spokes Paul Newman  Tom Wentzel  Doc Hudson Richard Petty  Aku Laitinen  Kunkku Andra Day  Krista Kosonen  Hunaja-Tea Margo Martindale  Miitta Sorvali  Maikki Mäki Angel Oquendo  Jari-Matti Latvala  Ville Vinha ?  Ari Hursti  Ronald ?  Markus Niemi  kenttäkuuluttaja ?  Niki Juusela  1954 kisaselostaja ?  Pamela Tola  simulaattoriMike JoyIlkka VilliMike JoyrideDiedrich BaderHarri MoisioBrick Yardley?Kim SainioBrickin sponsori?Mike BäckKeimo KurviVäinö Hedman, Jaana Salo, Tiina Virtanen, Irmeli Harjula, Tommi Mäkeläinen, Mika Lainemuissa rooleissa

 Lähteet 

Luokka:Autot (elokuvasarja)
Luokka:Vuoden 2017 yhdysvaltalaiset elokuvat
Luokka:Yhdysvaltalaiset animaatioelokuvat
Luokka:Disneyn animaatioelokuvat
Luokka:Autourheiluelokuvat
Luokka:Yhdysvaltalaiset komediaelokuvat
Luokka:Yhdysvaltalaiset toimintaelokuvat
Luokka:Yhdysvaltalaiset road moviet
Luokka:3D-elokuvat
Luokka:IMAX-elokuvat